CELEX: 52006PC0772
Language: lv
Date: 2006-12-07
Title: Priekšlikums Padomes lemumam Par Kopienas nostāju ES un Bulgārijas Asociācijas padomē attiecībā uz 3. panta grozīšanu Papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanu

Svarīgs juridisks paziņojums

|

52006PC0772

Priekšlikums padomes Lemumam Par Kopienas nostāju ES un Bulgārijas Asociācijas padomē attiecībā uz 3. panta grozīšanu Papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanu  /* COM/2006/0772 galīgā redakcija */  

	[pic] | EIROPAS KOPIENU KOMISIJA |Briselē, 7.12.2006COM(2006) 772 galīgā redakcijaPriekšlikumsPADOMES LĒMUMAMPar Kopienas nostāju ES un Bulgārijas Asociācijas padomē attiecībā uz 3. panta grozīšanu Papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanu(iesniegusi Komisija)PASKAIDROJUMA RAKSTS1. Līdz pievienošanās dienai Bulgārijas tēraudrūpniecības pārstrukturēšanas procesu reglamentē 2. protokols Eiropas nolīgumā ar Bulgārijas valdību[1].Saskaņā ar protokola 9. panta 4. punktu pirmos piecus gadus pēc nolīguma stāšanās spēkā (t.i., līdz 1997. gada beigām) un atkāpjoties no minētā panta 1. apakšpunkta iii) daļas, Bulgārija izņēmuma kārtā attiecībā uz tēraudrūpniecības izstrādājumiem varēja piešķirt valsts atbalstu pārstrukturēšanas mērķiem, ja: (a) pārstrukturēšanas perioda beigās tā rezultātā tiek panākts, ka saņēmēji uzņēmumi ir dzīvotspējīgi parastos tirgus apstākļos; (b) šāda atbalsta apjoms un intensitāte nekādā ziņā nepārsniedz apjomu un intensitāti, kāda ir absolūti nepieciešama šādas dzīvotspējas atjaunošanai, un tie pakāpeniski samazinās; (c) tiek izstrādāts valsts pārstrukturēšanas plāns, kurā norāda, ar kādiem pasākumiem tiks kompensētas konkurences priekšrocības, ko rada atbalsts, piem., kopējās ražošanas jaudas samazināšanās Bulgārijā.2. Piecu gadu sākumposms beidzās 1997. gada 31. decembrī. Bulgārijas valdība iesniedza Asociācijas padomei lūgumu pagarināt sākotnējo laikposmu. Kopiena un Bulgārija 2002. gada 21. novembrī parakstīja Eiropas nolīguma papildprotokolu (turpmāk tekstā – Eiropas nolīguma papildprotokols), ar kuru no 1998. gada 1. janvāra vēl uz astoņiem gadiem tika pagarināts periods, kurā Bulgārija var piešķirt valsts atbalstu pārstrukturēšanas mērķiem saskaņā ar nosacījumiem, kas uzskaitīti Eiropas nolīguma 2. protokola 9. panta 4. punktā . Saskaņā ar papildprotokola nosacījumiem pagarināšana tiek saistīta ar vairāku nosacījumu izpildi, proti, lai Bulgārija iesniegtu Komisijai pārstrukturēšanas programmu un uzņēmējdarbības plānus, lai Komisija nodrošinātu galīgo novērtēšanu attiecībā uz to, vai programma un plāni atbilst prasībām, kas uzskaitītas Eiropas nolīguma 2. protokola 9. panta 4. punktā, un lai Padome lemtu, ka programma un plāni atbilst minētajam pantam.3. Bulgārijas valdība 2004. gada 18. martā pieņēma valsts pārstrukturēšanas plānu ( VPP ) tēraudrūpniecības nozarei un atsevišķo uzņēmējdarbības plānu ( AUP ) vienīgajam uzņēmumam, kas saņem valsts atbalstu, "Kremikovci", kas aptver laikposmu no 1998. līdz 2006. gadam. Novērtējumā, ko veica Komisijas dienesti, tika secināts, ka VPP un AUP atbilst prasībām, kas noteiktas Eiropas nolīguma 2. protokolā attiecība uz tēraudu. VPP un AUP bija paredzēts, ka pārstrukturēšanas perioda beigās a/s "Kremikovci" sasniegs dzīvotspēju. Tas ļāva ES Padomei apstiprināt perioda pagarināšanu, kurā var izņēmuma kārtā piešķirt valsts atbalstu restrukturēšanai līdz 2005. gada 31. decembrim vai līdz pievienošanās dienai, atkarībā no tā, kurš nosacījums izpildās ātrāk (Padomes 2004. gada 18. oktobra Lēmums 2004/746/EK[2]).4. Eiropas Savienība un Bulgārija vienojas rūpīgi pārraudzīt pārstrukturēšanas programmas īstenošanu līdz 2007. gada beigām. Šīs saistības ir noteiktas 2004. gada jūnija ES Kopējā nostājā (CONF-GB 18/04), kuras rezultātā pievienošanās sarunās tika pabeigta Konkurences nodaļa.5. Pārraudzībā, ko veica, Bulgārijai sniedzot pārskatus ik pēc 6 mēnešiem un 2005. gadā Komisijas vārdā veicot ikgadējo neatkarīgo pārbaudi, atklājās, ka Bulgārija ievērojami atpaliek no rādītājiem attiecībā uz pārstrukturēšanas plāna īstenošana. Turpmākā analīze, ko neatkarīgi konsultanti veica 2006. gada pavasarī, parādīja, ka uzņēmuma, kurš saņem valsts atbalstu, a/s "Kremikovci", sniegums joprojām ir zemāks par prognozēto un ka esošajos tirgus apstākļos a/s "Kremikovci" nesasniegtu dzīvotspēju līdz 2006. gada beigām, ka to pieprasa pārstrukturēšanas plās.6. Pēc diskusijām ar Komisiju un Bulgārijas valdību jaunie "Kremikovci" akciju kontrolpaketes turētāji[3], kopš 2005. gada augusta – "Global Steel Holding", nolēma sagatavot jaunu individuālās uzņēmējdarbības plānu ( AUP ), ar kuru pirmoreiz iepazīstināja 2006. gada maijā. Šajā jaunajā plāna tiek ierosināts grozīt uzņēmuma ieguldījumu un tirdzniecības plānu un pagarināt pārstrukturēšanas laikposmu līdz 2008. gada beigām.7. Tam sekojoši Bulgārijas valdība sagatavoja pārskatītu valsts pārstrukturēšanas programmu ( VPP ), ko valdība apstiprināja 2006. gada 13. septembrī un kas tika oficiāli paziņota Komisijai 2006. gada 19. septembrī. Šī VPP apstiprina pārstrukturēšanas perioda pagarināšanu, kā arī tā perioda pagarināšanu, kurā pastāv vadības komiteja un pārraudzības process attiecībā uz tēraudrūpniecības nozares pārstrukturēšanu līdz 2009. gada maijam. Tomēr Bulgārija nelūdza pagarinājumu termiņam, kādā tiek piešķirts pārstrukturēšanas atbalsts, t.i., pēc 2005. gada 31. decembrim. Arī valsts atbalsts, ko piešķīra šajā agrākajā posmā, netika pārsniegts, kas tika noteikts iepriekšējā AUP . Ja Komisija pārraudzības gaitā konstatē būtiskas novirzes no prognozēm attiecībā uz makroekonomiskajiem rādītājiem, saņēmējuzņēmuma finanšu situāciju vai dzīvotspēju novērtējumu, tā var prasīt, lai Bulgārija veic atbilstīgus pasākumus attiecīgā uzņēmuma a/s "Kremikovci" restrukturizācijas pasākumu pastiprināšanai vai mainīšanai. Visbeidzot, pārskatītajā VPP ir arī noteikts, ka gadījumā, ja līdz 2008. gada beigām netiek izpildīti izšķirošie pārstrukturēšanas pasākumi, kā to "Kremikovci" paredzēja savā atjauninātajā AUP , Bulgārijas iestādes atgūs no uzņēmuma pienācīgu valsts līdzekļu summu.8. Pārskatītajā valsts restrukturēšanas programmā tēraudrūpniecības nozarei un jaunajās Bulgārijas saistībās, lai ņemtu vērā nepareizi piešķirta valsts atbalsta atgūšanu, ir jāizdara grozījums Eiropas nolīguma Papildprotokolā.9. Komisija ierosina Padomes lēmumu, ar ko nosaka Kopienas nostāju vajadzīgajam grozījumam šā papildprotokola 3. pantā.10. Tādēļ Padomei tiek lūgts apstiprināt pielikumā pievienoto priekšlikuma projektu lēmumam par Kopienas nostāju ES un Bulgārijas Asociācijas padomē attiecībā uz Eiropas nolīguma papildprotokola 3. pantu grozīšanu.PriekšlikumsPADOMES LĒMUMAMPar Kopienas nostāju ES un Bulgārijas Asociācijas padomē attiecībā uz 3. panta grozīšanu Papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes un Komisijas 1994. gada 19. decembra Lēmumu (94/908/EOTK, EK, Euratom) par Eiropas Nolīguma slēgšanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses [4] , un jo īpaši tā 2. panta 1. punktu,ņemot vērā Komisijas priekšlikumu,tā kā:(1) Eiropas Kopienas un to dalībvalstis, no vienas puses, un Bulgārijas Republika, no otras puses, 2002. gada 21. novembrī parakstīja Papildprotokolu Eiropas Līgumam, lai pagarinātu termiņu, kas noteikts Eiropas Līguma 2. protokola 9. panta 4. punktā. Papildprotokols tika grozīts ar Eiropas Savienības un Bulgārijas Asociācijas padomes 2004. gada 28. septembra Lēmumu Nr. 1/2004[5].(2) Saskaņā ar 4. panta noteikumiem Papildprotokolu var grozīt ar Asociācijas padomes lēmumu,IR NOLĒMUSI ŠĀDI.Vienīgais pantsKopienas nostāja Asociācijas padomē, kas izveidota ar Eiropas nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, balstās uz Eiropas Kopienu un Bulgārijas Asociācijas padomes lēmuma projektu, kas pievienots šā lēmuma pielikumā.Briselē,Padomes vārdāPriekšsēdētājsES un Bulgārijas Asociācijas Padomes Lēmums Nr. xxx/2006[…],ar ko groza 3. pantu Papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanu (2006/xxx/EK)ASOCIĀCIJAS PADOME,ņemot vērā Eiropas Nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses [1],ņemot vērā Papildprotokolu Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanu [2], un jo īpaši tā 4. pantu,tā kā:(1) Bulgārija nesen paziņoja, ka tā nespēs izpildīt Eiropas nolīguma 2. protokola 9. panta 4. punkta noteikumus attiecībā uz esošās valsts pārstrukturēšanas programmas un individuālās uzņēmējdarbības plāna pamata. Tādēļ tā iesniedza Eiropas Komisijai grozītu pārstrukturēšanas programmu un uzņēmējdarbības plānu. Bulgārija savā pārstrukturēšanas programmā ierosina, ka tad, ja pārstrukturēšanas monitorings rāda, ka nav izpildītas attiecīgās Eiropas nolīguma 2. protokola prasības un galvenie pārstrukturēšanas pasākumi (ieskaitot visus veiktos ieguldījumus), vai ka pārstrukturēšanas periodā Bulgārija ir piešķīrusi papildu valsts atbalstu tēraudrūpniecībai un jo īpaši a/s "Kremikovci", Bulgārija atgūs visa veida atbalstu, kas tika piešķirts, pārkāpjot šos nosacījumus, saskaņā ar tiesību aktiem, kas bija spēkā pirms vai pēc tās pievienošanās Eiropas Savienībai.(2) Komisija ir veikusi Bulgārijas iesniegtās grozītās pārstrukturēšanas programmas un uzņēmējdarbības plāna novērtējumu. Novērtējuma atklājās, ka pārstrukturēšanas programmas un uzņēmējdarbības plāna īstenošana ļaus attiecīgajam uzņēmumam panākt dzīvotspēju parastajos tirgus apstākļos un atbilst Eiropas nolīguma 2. protokola 9. panta 4. punkta noteikumiem.(3) Eiropas Savienība un Bulgārija vienojas rūpīgi pārraudzīt pārstrukturēšanas programmu. Ja Komisija pārraudzības gaitā konstatē būtiskas novirzes no prognozēm attiecībā uz makroekonomiskajiem rādītājiem, attiecīgā uzņēmuma finanšu situāciju vai dzīvotspēju, tā var Eiropas Kopienas vārdā prasīt, lai Bulgārija veic atbilstīgus pasākumus attiecīgā uzņēmuma, a/s "Kremikovci", pārstrukturēšanas pasākumu pastiprināšanai vai mainīšanai.(4) Tādēļ ir attiecīgi jāgroza Papildprotokols Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, lai pagarinātu termiņu, kas noteikts Eiropas nolīguma 2. protokola 9. panta 4. punktā (turpmāk tekstā – Eiropas nolīguma Papildprotokols),IR NOLĒMUSI ŠĀDI.1. pantsAr šādu tekstu aizstāj 3. pantu Papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, attiecībā uz Eiropas nolīguma 2. protokola 9. panta 4. punktā paredzētā termiņa pagarināšanu:„3. pantsEiropas Komisija regulāri pārrauga 2. pantā minētās pārstrukturēšanas programmas un plānu īstenošanu. Bulgārijas vārdā to veic Finanšu ministrija. Eiropas Komisija var prasīt, lai Bulgārija veic atbilstīgus pasākumus a/s "Kremikovci" pārstrukturēšanas plāna mainīšanai gadījumā, ja, visticamāk, varētu netikt izpildītas Eiropas nolīguma 2. protokola 9. panta 4. punktā paredzētās prasības.Eiropas Komisijai ir jālemj par to, vai pārstrukturēšanas programma un plāni ir pilnībā izpildīti un vai tie atbilst Eiropas nolīguma 2. protokola 9. panta 4. punktā paredzētajām prasībām.Gadījumā, ja pārstrukturēšanas programmas un plānu īstenošanas pārraudzībā atklājas, ka nav izpildīti attiecīgie Eiropas nolīguma 2. protokola nosacījumi un galvenie pārstrukturēšanas pasākumi, ieskaitot visus veiktos ieguldījumus, vai ka pārstrukturēšanas laikā Bulgārija ir piešķīrusi papildu valsts atbalstu tēraudrūpniecībai un konkrēti a/s "Kremikovci", Bulgārija atgūst no saņēmēja visu atbalstu, kas tika piešķirts, pārkāpjot šos nosacījumus, pirms vai pēc tās pievienošanās Eiropas Savienībai."2. pantsŠis lēmums stājas spēkā dienā, kad to pieņem Asociācijas padome.Briselē, 2006. gada […].Asociācijas padomes vārdā –Priekšsēdētājs[1] OV L 358, 31.12.1994., 3. lpp.[2] Eiropas nolīguma Papildprotokols, kas grozīts ar Eiropas Savienības un Bulgārijas Asociācijas padomes 2004. gada 28. septembra Lēmumu Nr. 1/2004, OV L 68, 15.3.2005., 41. lpp.[1] OV L 358, 31.12.1994., 91. lpp.[2] OV L 328, 30.10.2002., 101. lpp.[3] 25 5 akciju paliek valsts īpašumā.[4] OV L 358, 31.12.1994., 1.lpp.[5] OV L 68, 15.3.2005., 41.lpp.